सुविवि ने गुजरात टेक्निकल विवि को 14-0 से रौंदा
स्पोर्ट्स रिपोर्टर | उदयपुर
वेस्टजोन इंटर यूनिवर्सिटी हॉकी टूर्नामेंट में मेजबान सुखाडिय़ा विवि ने अपने पहले ही मैच में गुजरात टेक्निकल विवि को 14-0 से रौंद दिया। दमदार जीत के साथ ही सुविवि ने अगले दौर में जगह बनाई। इस जीत में मेजबान के लिए अजयसिंह (4 गोल) जोगेंद्रसिंह (3 गोल) ने तिकड़ी लगाई। अब दूसरे दौर में सुविवि के सामने कृषि विद्यापीठ राउरी की टीम होगी।
इससे पहले सुखाड़िया विवि की मेजबानी में एमबी ग्राउंड परिसर में टूर्नामेंट का आगाज हुआ। टूर्नामेंट में वेस्ट जोन के पांच राज्यों की 44 टीमें भाग ले रही हैं। कार्यक्रम में बतौर अतिथि बोलते हुए सांसद अर्जुनलाल मीणा ने कहा कि वे शहर में एस्ट्रो टर्फ बनाने का प्रयास करेंगे। इसके लिए उन्होंने विवि को प्रोजेक्ट बनाने के लिए कहा। इस अवसर पर अतिथि ग्रामीण विधायक फूलसिंह मीणा कुलपति प्रो. आई.वी त्रिवेदी थे। इसमें सभी खिलाड़ियों ने मार्च पास्ट के साथ खेल भावना के साथ खेलने की शपथ ली।
टूर्नामेंट में कई टीमों को सामने वाली टीम नहीं आने पर बिना मुकाबले खेले ही सीधे बाई मिल गई। इनमें एमजीएस विवि बीकानेर, राजीव गांधी विवि भोपाल, विद्यापीठ राउरी, एमपीयूएटी उदयपुर, शिवाजी कोल्हापुर, एलएनपी ग्वालियर, पीडीयूएस सीकर शामिल हैं।
पद्मश्री को बुलाने वाले विवि के पास वेस्ट जोन में कोई अतिथि नहीं
इंटरकॉलेज टूर्नामेंट में देवेंद्र झाझडिय़ा जैसे पदम् श्री एथलीट को बुलाने वाले सुखाडिय़ा विवि के पास वेस्ट जोन इंटर यूनिवर्सिटी जैसे टूर्नामेंट के लिए कोई खेल प्रतिभा बतौर अतिथि नहीं बुला पाया। इस मामले में स्पोर्ट्स बोर्ड के पदाधिकारियों पूछा गया तो वे बोले- उन्होंने प्रयास किए लेकिन व्यस्त होने से खिलाड़ियों से तारीख नहीं मिल पाई। इधर, एआईयू की ओर से भी इस टूर्नामेंट में कोई पर्यवेक्षक नहीं पहुंचा।
येभी जीत के साथ दूसरे दौर में पहुंचे
वेस्टजोन स्पर्धा में गुरुवार को हुए नॉकआउट दौर में जेएन विवि जोधपुर ने एनएम विवि जलगांव को 7-1 से, एमडीएस अजमेर ने हेमचंद्र विवि गुजरात को 6-0 से, शोलापुर विवि ने गौड़ विवि सागर को 8-1 से, गोडवाणा विवि ने वीएनएस सूरत को 7-1 से, एस आरटीएम विवि नांदेड़ ने जीवाजी विवि को 3-0 से हराया।
उदयपुर . हॉकीमुकाबले में मेजबान और गुजरात विवि के प्लेयर गेंद के लिए जोरआजमाइश करते हुए।
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva